Шемал Нохчийчохь имам харжжалц жа-бажа дажош, чуьйна кхабанаш т1е г1елий дуьллуш, нохчийчухула лелаш болу лай- нах, х1инца шайна лай бу аьлча а ца товш, нохчашна дуьхьал буьйлуш бара. Шела, Эвтара, Куршлойн – эвла а туьха духкуш кхузахула лелла болу таркхой, цо ша Шовхалш г1елбо аьлла, Нохчийчу а балийна охьаховшийнера. Ша Дагестане, Теркайистте тойне нисвелча, кемса-молха а мелла, т1е луьла а оьзна, парг1атваьллачохь оцу имаман керланашна ша реза вац аьллера Т1елхига. И къамел дан а дохьий Шемалх д1атухуш дара къайлах болчу айкхаша.